Къабзагъэм кIэлъыплъхэр
Ди щыхьэрыр кIуэ пэтми нэхъ къабзэ мэхъу.
Мы зэманым ирихьэлIэу къалэр сектори 10 гуэшащ. Абыхэм псори зэхэту щагъэува пхъэнкIиилъэхэм я бжыгъэр 1 миным нос. Ахэр сыт щыгъуи къабзэу щытыным кIэлъоплъ «Эколог-плюс», «Эконова», «Экотранс» фирмэхэм я лэжьакIуэхэр. Илъэс куэд лъандэрэ зи къалэныр тэмэму зыгъэзащIэ мы фирмэхэм къищынэмыщIауэ, кIэрыхубжьэрыхухэр къалэм дэгъэкъэбзыкIыным пэрытщ къэунэхуагъащIэ фирмэ цIыкIуфэкIу зыбжани.
Лэжьыгъэр хьэлъэ зыщI Iуэхугъуэхэм ящыщщ ухуакIуэ щхьэхуэхэм я хьэгъэщагъэр: абыхэм кIэрыхубжьэрыхухэр жэщкIэ контейнерхэм гъэпщкIуауэ иралъхьэ. Апхуэдэхэм я зэранкIэ хьэлъагъ ямылейм тещIыхьауэ щымыт техникэр щIэх-щIэхыурэ мэкъутэ. ГурыIуэгъуэщ лъэныкъуитIми я фейдэ абы зэрыхэмылъыр.
ХьэхъупащIэ Хьэзиз.
